ტეილორ სვიფტი

ტეილორ ელისონ სვიფტი (; დ. 13 დეკემბერი, 1989) — ამერიკელი ქანთრი პოპ მომღერალი, კომპოზიტორი და მსახიობი.

2006 წელს, მან გამოუშვა თავისი სადებიუტო სინგლი „Tim McGraw“, შემდეგ კი მისი სახელის მქონე სადებიუტო ალბომი, რომელიც საბოლოოდ მრავალჯერ პლატინის ხარისხით სერტიფიცირდა ამერიკის ხმისჩამწერი კომპანიების ასოციაციის მიერ. 2008 წლის ნოემბერში, სვიფტმა გამოუშვა მეორე ალბომი, Fearless. Fearless-მა და ტეილორ სვიფტმა 2008 წელი შესაბამისად მესამე და მეექვე ადგილებზე დაამთავრეს, გაყიდვებით 2.1 და 1.5 მილიონი. Fearless პირველ ადგილზე მოხვდა ბილბორდ 200-ში 11 კვირა (არა თანმიმდევრულად); არც ერთი სხვა ალბომი არ ყოფილა 1 ადგილზე ამდენი ხანი 2000 წლის შემდეგ.ამ ალბომმა 2010 წელს გრემის დაჯილდოებაზე გაიმარჯვა როგორც წლის საუკეთესო და საუკეთესო ქანთრი ალბომმა. სვიფტი ჟურნალმა ბილბორდმა 2009 წლის საუკეთესო მომღერლად დაასახელა.2009 Artists of the Year | Billboard.com ტეილორმა 2010 წლის 25 ოქტომბერს გამოუშვა მესამე სტუდიური ალბომი სახელწოდებით „Speak Now“, პირველ კვირაში გაიყიდა 1,047,000 ასლი და ბილბორდ 200-ში დაიკავა პირველი ადგილი.

2008 წელს, მისი ალბომების გაყიდვის ჯამმა 4 მილიონს მიაღწია, რის შედეგადაც ის აშშ-ში წლის ყველაზე გაყიდვადი მუსიკოსი გახდა, Nielsen SoundScan-ზე დაყრდნობით. ფორბსმა სვიფტი 2009 წელს 69-ე ადგილზე დაასახელა ყველაზე გავლენიან ცნობილ ფიგურებს შორის, შემოსავლით $18 მილიონი. ხოლო 2010 წელს მე-12 ადგილზე ყველაზე გავლენიან სელებრითებში $45 მილიონით. 2010 წლის იანვარში Nielsen SoundScan-მა სვიფტი დაასახელა სიმღერების ციფრული ასლების ყველაზე გაყიდვად მომღერალად დაახლოებით 28 მილიონი გაყიდული ციფრული სიმღერით. დღეს მას გაყიდული აქვს დაახლოებით 20 მილიონი ალბომი და 34.3 მილიონი სინგლი მთელი მსოფლიოს მასშტაბით.

2011 წელს ამერიკულმა ჟურნალმა როლინგ სტოუნმა გამოაქვეყნა „პოპის დედოფალთა სია“, სია 16 მომღერლისგან შედგება და მათ თანმიმდევრობას 2009-2011 წლების რეიტინგი განსაზღვრავს. ტეილორმა ამ სიაში მე-2 ადგილი დაიკავა.

 ცხოვრება და კარიერა 
 ცხოვრების ადრეული წლები 
ტეილორ ელისონ სვიფტი 1989 წელს პენსილვანიის შტატ ქალაქ ვიემისინგში დაიბადა. მამამისი საბირჟო ბროკერად მუშაობდა, ხოლო დედა დიასახლისი იყო. მე-4 კლასში ტეილორმა პოეზიის კონკურსზე გაიმარჯვა, რომელსაც „მონსტრი ჩემს კარადაში“ (Monster In My Closet) ერქვა, ხოლო 12 წლის ასაკში მან დაიწყო სიმღერების წერა და კარაოკე-ფესტივალებზე გამოსვლა, რომლებიც მის მშობლიურ ქალაქში იმართებოდა. 12 წლის ტეილორმა დაწერა 350-გვერდიანი პოემა, რომელიც დღემდე არ გამოქვეყნებულა. 12 წლის ასაკში ტეილორი პროფესიულ დონეზე უკრავდა გიტარაზე, ასევე, იყო ადგილობრივი ახალგაზრდული თეატრის დასის წევრიც და ხანგრძლივი დროის განმავლობაში ფიქრობდა, რომელ მიმართულებას გაჰყოლოდა – თეატრს თუ მუსიკას. საბოლოოდ ტეილორმა მომღერლობა გადაწყვიტა და ამაში დიდი წვლილი მიუძღვოდა მის ბებიას, ყოფილ პროფესიონალ ოპერის მომღერალს, რომელიც თავის დროზე ამერიკის, პუერტო-რიკოს, სინგაპურისა და ვიეტნამის ოპერებში გამოდიოდა. ტეილორის ბებია, ცნობილ ოპერაში – „სევილიელ დალაქში“ და მიუზიკლ „ვესთსაიდის ისტორიაში“ წამყვან პარტიებს ასრულებდა. მისი სასცენო შავ-თეთრი ფოტოების ცქერით გატაცებულმა ტეილორმა საბოლოოდ ქანთრის ჟანრში მუსიკოსობა გადაწყვიტა. პირველი დამოუკიდებელი კონცერტების გამართვა ტეილორმა მშობლიური ქალაქის უდიდეს სავაჭრო ცენტრში დაიწყო, სადაც სპეციალურად მის მოსასმენად ახლომდებარე ქალაქებიდან მოდიოდნენ ოჯახებით. პირველი წარმატება ახალგაზრდა მომღერალმა „Bloomsburg Fair-ის“ ფესტივალზე მოიპოვა და მისით ხმის ჩამწერი რამდენიმე სტუდია დაინტერესდა. როგორც თვითონ მუსიკოსი ამბობს, მის შემოქმედებაზე დიდი გავლენა მოახდინეს შენაია ტვეინმა, ლიენ რაიმსმა და დოლი პარტონმა.

 მუსიკალური კარიერა 
მარცხნივ|მინი|ტეილორი 2007 წელს
13 წლის ასაკში ტეილორი ნეშვილში ჩავიდა, სადაც გადაგზავნილი ჰქონდა თავისი დემო-ჩანაწერები, მაგრამ იმხანად ხმის ჩამწერი სტუდიები არ იყვნენ დაინტერესებულნი ახალგაზრდა ტალანტის მონაცემებით და ის უარით გაისტუმრეს. სვიფტი, რომელიც ბავშვობაში დეტექტივის პროფესიაზე ოცნებობდა, პენსილვანიაში დაბრუნდა, სადაც მას მოულოდნელად მოწვევა მოუვიდა ჩოგბურთში „დიდი მუზარადის“ ტურნირის „U.S. Open tennis-ის“ ორგანიზატორებისგან, რომლებმაც ნიჭიერი მუსიკოსი ტურნირის გახსნის დღეს ჰიმნის სამღერად მიიწვიეს. სვიფტის გამოსვლით მაყურებლები აღფრთოვანებულები დარჩნენ და მის კარიერაში ახალი ეტაპი დაიწყო. ტეილორი თითქმის ყოველკვირა ჩადიოდა ნეშვილში და თავისი შემოქმედების პიარით მუსიკალური პროდიუსერებისგან შემოთავაზებებს ელოდებოდა. როდესაც ტეილორი 14 წლის გახდა, მისი ოჯახი ნეშვილში გადასახლდა. სწორედ ამ პერიოდში მასთან გააფორმა ხელშეკრულება „RCA Records-მა“, მაგრამ ერთწლიანი თანამშრომლობის შემდეგ ტეილორმა გაწყვიტა კონტრაქტი, რადგან სტუდიის ხელმძღვანელები უშლიდნენ მას საკუთარი სიმღერების ჩაწერას. „ბლუბერდ კაფეში“ (Bluebird Cafe) ხანმოკლე მუშაობის შემდეგ, სადაც ძირითადად თვითნასწავლი მომღერლები გამოდიოდნენ, ტეილორს „Big Machine Records“ დაუკავშირდა და კონტრაქტის გაფორმება შესთავაზა, რაზეც მუსიკოსი დასთანხმდა.

 კარიერის დასაწყისი და სადებიუტო ალბომი 
ალტ=Taylor Swift in 2009|მარცხნივ|მინი|251x251პქ|ტეილორი 2008 წელს
2006 წელს ტეილორმა გამოუშვა თავისი სადებიუტო სინგლი „Tim McGraw“, რომელმაც მე-6 ადგილი დაიკავა ბილბორდის ცხელ ასეულში, 2006 წლის 26 ოქტომბერს კი გამოუშვა პირველი სტუდიური ალბომი „Taylor Swift“, რომელიც მე-5 ადგილზე განთავსდა ბილბორდ 200-ში, პირველ კვირაში გაიყიდა 39,000 ალბომის ასლი. ალბომში შესული სიმღერების უმეტესობის ტექსტები და მელოდია ტეილორს ეკუთვნოდა და ქანთრის სტილში ჩაწერილ ალბომებს შორის ის დიდხანს ინარჩუნებდა მოწინავე პოზიციებს შესაბამის ჰიტ-აღლუმებში, ასევე მრავალჯერ-პლატინის ხარისხით სერტიფიცირდა ამერიკის ხმისჩამწერი კომპანიების ასოციაციის მიერ. 2010 წლისთვის ტეილორ სვიფტის ამ ალბომის გაყიდვების მაჩვენებელმა 5,3 მილიონი ცალი ასლი შეადგინა.

2007 წლის ოქტომბერს, საერთაშორისო ასოციაციის მიერ სვიფტი იყო დასახელებული, ნეშვილის მიერ შექმნილი სიმღერების საუკეთესო შემსრულებლად, წლის ავტორად და გახდა ყველაზე ახალგაზრდა მომღერალი, რომელმაც ამ პრემიის აღება მოახერხა. სვიფტის საშობაო ალბომი „Sounds of the Season: The Taylor Swift Holiday Collection“ გამოჩნდა 2007 წლის 14 ოქტომბერს, ხოლო 2008 წლის 15 ივლისს გამოუშვა მინი ალბომი „Beautiful Eyes“. ტეილორმა აიღო გრემის პრემია 2008 წელს, ნომინაციაში „ახალი საუკეთესო შემსრულებელი“.

 2008–2010: მეორე სტუდიური ალბომი Fearless 
მისი შემდგომი ალბომი „Fearless“ გამოჩნდა ამერიკაში, 2008 წლის 11 ნოემბერს, რომელიც წინაზე გაცილებით წარმატებული აღმოჩნდა. ალბომმა დაიკავა პირველი ადგილი „ბილბორდ 200-ში“. პირველ კვირაში გაიყიდა მისი 592 000 ეგზემპლარი. ამ ალბომმა 2010 წელს გრემის დაჯილდოებაზე გაიმარჯვა როგორც წლის და საუკეთესო ქანთრი ალბომმა. სვიფტი ბილბორდმა 2009 წლის საუკეთესო მომღერლად დაასახელა.

განსაკუთრებით წარმატებული ტეილორისთვის 2009 წელი გამოდგა, როდესაც ის „MTV-ის“ მუსიკალური ვიდეოების დაჯილდოების ტრიუმფატორი გახდა. თუმცა ასევე ამ დაჯილდოების უმთავრესი სკანდალის მონაწილეც, როდესაც ტეილორმა თავისი ჯილდო მიიღო და სამადლობელი სიტყვის სათქმელად ემზადებოდა, მას მოულოდნელად მიეჭრა რეპერი კანიე უესტი, გამოართვა მიკროფონი და სახალხოდ განაცხადა, რომ ეს ჯილდო ბიონსეს ეკუთვნოდა და რომ ტეილორ სვიფტი შემთხვევით გახდა გამარჯვებული. რეპერის ამ ქცევას არაერთგვაროვანი რეაქცია მოჰყვა, ხოლო ბიონსემ მისთვის განკუთვნილი ჯილდოს მიღების შემდეგ, როგორც წლის საუკეთესო მომღერალმა, სამადლობელი სიტყვის თქმა ტეილორს დაუთმო და ამით თავისი კეთილი ნება გამოხატა ახალგაზრდა მუსიკოსის მიმართ.

ტეილორმა 2010 წლის გრემის დაჯილდოებაზე 8 ნომინაციიდან 4 მოიგო, მათ შორის იყო მთავარ კატეგორიაში: წლის ალბომი. ამ მოგებები ტეილორი გახდა ყველაზე ახალგზარდა არტისტი რომელმაც ამ ნომინაციაში გაიმარჯვა.

 2010–2012: მესამე სტუდიური ალბომი Speak Now 
მარცხნივ|მინი|220x220პქ|ტეილორის პერფორმანსი Speak Now-ს ტურნეს დროს
ტეილორმა 2010 წლის 25 ოქტომბერს კიდევ ერთი სტუდიური ალბომი გამოუშვა სახელწოდებით „Speak Now“, პირველ კვირაში გაიყიდა 1 047 000 ასლი და ბილბორდში დაიკავა პირველი ადგილი.

ალბომის გამოსვლამდე 2010 წლის აგვისტოში სვიფტმა გამოუშვა "Mine", მესამე სტუდიური ალბომის წამყვანი. მისი დებიუტი შედგა აშშ-ს Billboard Hot 100 მესამე ადგილზე.Pietroluongo, Silvio (August 11, 2010). "Taylor Swift Makes Sparkling Hot 100 Entrance". Billboard. Archived from the original on January 31, 2016. Retrieved July 25, 2016. სვიფტმა ალბომი მარტომ დაწერა და ყველა ტრეკის თანაპროდიუსერი იყო. Speak Now გამოსვლისთანავე გახდა ყველაზე სწრაფად გაყიდვადი ციფრული ალბომი ქალი მომღერლის მიერ, კვირაში 278 000 ჩამოტვირთვით, რითაც სვიფტმა დაამყარა გინესის მსოფლიო რეკორდი."Fastest-selling digital album in the U.S. by a female artist" Guinness World Records. Archived from the original on June 22, 2015. Retrieved June 16, 2015. 

2011 წელს ამერიკულმა ჟურნალმა როლინგ სტოუნმა გამოაქვეყნა „პოპის დედოფალთა სია“, სია 16 მომღერლისგან შედგება და მათ თანმიმდევრობას 2009-2011 წლების რეიტინგი განსაზღვრავს. ტეილორმა ამ სიაში მე-2 ადგილი დაიკვა.
მარცხნივ|მინი|253x253პქ|ტეილორი 2011 წელს
2012 წელს გრემის 54-ე ყოველწლიურ დაჯილდოებაზე სვიფტმა მოიგო საუკეთესო ქანთრი სიმღერისა და საუკეთესო ქანთრის სოლო შესრულების ნომინაციებში ჯილდო სიგნლისთვის "Mean", რომელიც მან შეასრულა ცერემონიალის დროს.Wyland, Sarah (February 12, 2012). "Taylor Swift Takes Home Two GRAMMYs at Tribute-Filled Show". (Blog) Great American Country. Archived from the original on September 6, 2015. Retrieved February 13, 2012. სვიფტმა მოიგო სხვა ჯილდოებიც, მათ შორისაა ნეშვილში მომღერალთა ასოციაციის წლის სიმღერების ავტორი / წლის შემსრულებელი (2010 და 2011), Billboard-ის წლის ქალის ჯიდლო (2011),Roland, Tom (December 2, 2011). "Taylor Swift: Billboard's Woman of the Year". Billboard. p. 1. Archived. Billboard. p. 1. Archived from the original on February 3, 2013. Retrieved May 15, 2012. ქანთრის მუსიკალური აკადემიის ჯილდო (2011 და 2012) და ქანთრი მუსიკის ასოციაციის ჯიდლო 2011 წელს.

Speak Now-ს მსოფლიო ტურნე მიმდინარეობდა 2011 წლის თებერვლიდან 2012 წლის მარტამდე, ტურნეს შემოსავალი კი შეადგენდა 123 მილიონ დოლარს. 

მას ეკუთვნის ორი სიმღერა შიმშილის თამაშების საუნდტრეკის ალბომში: "Safe & Sound" და "Eyes Open". "Safe & Sound"-მა მოიგო გრემის ჯილდო ვიზუალური მედიისთვის დაწერილი საუკეთესო სიმღერისთვის და იყო ნომინირებული ოქროს გლობუსის ჯილდოზე საუკეთესო ორიგინალური სიმღერისთვის.

 2012–2014: მეოთხე სტუდიური ალბომი Red 
2012 წლის აგვისტოში სვიფტმა გამოუშვა "We Are Never Ever Getting Back Together With Back", მთავარი სინგლი მისი მეოთხე სტუდიური ალბომიდან, Red. იგი გახდა მისი ნომერ პირველი სინგლი აშშ-სა და ახალ ზელანდიაში.Trust, Gary (August 22, 2012). "Taylor Swift Scores First Hot 100 No. 1". Billboard. Archived from the original on February 13, 2013. Retrieved August 22, 2012. ალბომიდან გამოცემული სხვა სინგლებია "Again Again", "I Know You We Trouble", "22", "Everything Has Changed", "The Last Time" და "Red". სინგლმა "I Knew You Were Trouble" მიაღწია საუკეთესო ხუთეულს ავსტრალიაში, კანადაში, დანიაში, ირლანდიაში, ახალ ზელანდიაში, გაერთიანებულ სამეფოსა და აშშ-ში.
მარცხნივ|მინი|ტეილორი 2014 წელს ტურნეს დროს
"Red" გამოვიდა 2012 წლის 22 ოქტომბერს. "Taylor Swift's new single Shake It Off shakes up pop music". The Daily Telegraph. Archived from the original on November 27, 2015. Retrieved November 27, 2015. ალბომში სვიფტმა შემოგვთავაზა ახალი ჟანრები, როგორიცაა: როკი, დაბსტეპი, პოპი, დენს-პოპი. ალბომის დებიუტი შედგა Billboard 200-ის პირველ ნომერზე, პირველი კვირის გაყიდვებით 1,21 მილიონი ასლი. ამან ტეილორი გახდა პირველი ქალი, რომელსაც ჰქონდა ორი ალბომი მინიმუმ მილიონიანი დებიუტით. ალბომის ტურნე მიმდინარეობდა 2013 წლის მარტიდან 2014 წლის ივნისამდე. ტურნეს შემოსავალი იყო $ 150 მილიონი დოლარი, რითაც ის გახდა ქანთრის ყველაზე მაღალშემოსავლიანი ტურნე.

2014 წელს ალბომის რვა მილიონი ასლი გაიყიდა. ალბომმა მრავალი ნომინაცია მიიღო, მათ შორის ოთხი ნომინაცია 2014 წლის 56-ე ყოველწლიური გრემის დაჯილდოებაზე."Grammys 2014: The complete list of nominees and winners". Los Angeles Times. January 26, 2014. Archived from the original on March 4, 2015. Retrieved January 25, 2015. მისმა სინგლმა "I Know You We Trouble" მოიგო ქალის საუკეთესო ვიდეოს ჯილდო 2013 წლის MTV Video Music Awards-ზე. სვიფტმა მიიღო ამერიკული მუსიკალური დაჯილდოების პრიზი 2012 წელს ქანთრის საუკეთესო შემსრულებლისთვის, ხოლო 2013 წლის წლის შემსრულებლისთვის."Taylor Swift & Justin Timberlake Win Big at American Music Awards". Billboard. Archived from the original on November 24, 2015. Retrieved November 21, 2015.

სვიფტმა გამოხატა ოდრი ანიმაციურ ფილმში The Lorax (2012), ასევე მას ჰქონდა სტუმრის როლი სიტკომში New Girl (2013)."Taylor Swift says 'I do' to 'New Girl'. Entertainment Weekly. Archived from the original on November 8, 2016. Retrieved August 4, 2016.

 2014–2017: მეხუთე სტუდიური ალბომი 1989 

ალტ=Swift performing on The 1989 World Tour. She is wearing a bob cut, a two-piece white outfit and garters while singing on a microphone|მინი|სვიფტი 1989-ს ტურნეს დროს|273x273პქ

2014 წლის მარტში სვიფტი ნიუ-იორკში იმყოფებოდა. ამ პერიოდში იგი მუშაობდა მეხუთე სტუდიურ ალბომზე 1989, პროდიუსერებთან ჯეკ ანტონოფთან, მაქს მარტინთან, შელბეკთან, იმოგენ ჰიპთან, რაიან ტედერთან და ალი პაიამითან ერთად. 

ალბომი გამოვიდა 2014 წლის 27 ოქტომბერს. ამჯერად მომღერალმა პოპ სიმღერები შემოგვთანავა და არ შეუტანია ქანთრი ჟანრის სიმღერებში მასში. 1989 გაყიდა 1.28 მილიონი ეგზემპლარი აშშ-ში გამოსვლის პირველ კვირას და მისი დებიუტი შედგა Billboard 200-ში პირველ ადგილზე. "Taylor Swift's "1989" debuts with 1.287 million copies sold". Billboard. Archived from the original on November 5, 2014. Retrieved November 4, 2014. 2017 წლის ივნისისთვის 1989-ს მსოფლიოში 10 მილიონზე მეტი ეგზემპლარი იქნა გაყიდული. მისმა სამმა სინგლმა - "Shake It Off", "Blank Space" და "Bad Blood" მიაღწია პირველ ადგილს ავსტრალიაში, კანადასა და აშშ-ში. სინგლებმა "Style" და "Wildest Dreams" მიაღწიეს ტოპ 10-ს აშშ-ში. ალბომის სხვა სინგლები იყო "Out of the Woods" და "New Romantics". 1989-ს მსოფლიო ტურნე მიმდინარეობდა 2015 წლის მაისიდან დეკემბრამდე და იყო წლის ყველაზე შემოსავლიანი ტურნე 250 მილიონი დოლარით."Live Music's $20 Billion Year: The Grateful Dead's Fare Thee Well Reunion, Taylor Swift, One Direction Top Boxscore's Year-End". Billboard. Archived from the original on December 14, 2015.

მინი|241x241პქ|სვიფტი 1989-ს ტურნეს დროს, 2015 წლის 30 მაისს
1989-ს გამოსვლამდე სვიფტმა ხაზი გაუსვა ალბომების მნიშვნელობას მომღერლებისთვის, ამიტომ 2014 წლის ნოემბერში მან Spotify-დან ამოიღო მისი მთლიანი კატალოგი, იმის გასაპროტესტებლად რომ ახალ მომღერლებს სთრიმინგ კომპანიები არ უხდიდნენ სათანადო ჰონორარს. 2015 წლის ივნისის ღია წერილში სვიფტმა გააკრიტიკა Apple Music იმის გამო, რომ სტრიმინგის უფასო სამთვიანი საცდელი პერიოდის განმავლობაში მომღერლებს ჰონორარს არ უხდიდდა და ალბომი მოხსნა აპლიკაციიდან. მომდევნო დღეს, Apple-მა გამოაცხადა, რომ იგი გადაუხდიდა შემსრულებლებს უფასო საცდელი პერიოდის განმავლობაში და სვიფტმა თავისი ალბომი დააბრუნა სერვისზე."Apple Changes Course After Taylor Swift Open Letter: Will Pay Labels During Free Trial". Billboard. Archived from the original on June 22, 2015. Retrieved June 22, 2015 მას შემდეგ რაც სთრიმინგ კომპანიებმა შეცვალეს პოლიტიკა, მან 2017 წლის ივნისში დაამატა მთელი თავისი კატალოგი Spotify, Amazon Music და Google Play-სა სხვა ციფრულ პლატფორმებზე.

სვიფტი დასახელდა Billboard-ის წლის ქალ მომღერლად 2014 წელს და გახდა პირველი მომღერალი, ვინც ორჯერ მოიგო ეს პრიზი."Taylor Swift: 2014 Billboard Woman of the Year". Billboard. October 10, 2014. Archived from the original on June 1, 2015. Retrieved April 11, 2015. 2014 წლის ამერიკული მუსიკალური დაჯილდოების დროს, სვიფტმა მიიღო დიკ კლარკის პირველი ბრწყინვალების პრემია. 2015 წელს სვიფტმა მოიგო ბრიტ ჯილდო საერთაშორისო ქალი სოლო შემსრულებლისთვის. "Taylor Swift wins international female solo artist at Brit awards 2015". The Guardian. Archived from the original on January 1, 2016. Retrieved April 11, 2015. 2015 წლის MTV ვიდეო მუსიკალური დაჯილდოეზე მომღერალმა ვიდეოსთვის "Bad Blood" მოიგო წლის ვიდეოსა და საუკეთესო კოლაბორაციის ჯილდო. 2016 წელს გრემის 58-ე დაჯილდოებაზე ალბომმა 1989 მოიგო წლის ალბომისა და საუკეთესო პოპ ვოკალური ალბომის ჯილდო, ხოლო "Bad Blood"-მა მიიღო საუკეთესო მუსიკალური ვიდეოს პრიზი. სვიფტი იყო პირველი ქალი არტისტი, რომელმაც მოიგო წლის ალბომი ორჯერ. "Taylor Swift Joins Elite Club to Win Grammy Album of the Year More Than Once: See the Rest".Billboard. Archived from the original on March 1, 2016. Retrieved July 31, 2016.

მომღერალმა დაწერა "This Is What You Came For", რომელშიც წარმოდგენილია ბარბადოელი მომღერალი რიანას ვოკალი; სვიფტმა ასევე დაწერა სიმღერა "უკეთესი ადამიანი" Little Big Town-ის მეშვიდე ალბომისთვის The Breaker, რომელიც გამოვიდა ნოემბერში. სვიფტმა და ინგლისელმა მომღერალმა ზეინ მალიკმა ერთად გამოუშვეს სინგლი "I Don't Wanna Live Forever" ფილმისთვის Fifty Shades Darker (2017) საუნდტრეკისთვის. სიმღერამ აშშ-ში მეორე ადგილი დაიკავა "Ed Sheeran Tops Hot 100, Katy Perry Debuts at No. 4 & Bruno Mars, Rihanna & The Weeknd All Hit Top 10".  Billboard. Archived from the original on February 22, 2017. Retrieved February 22, 2017. და მოიგო საუკეთესო კოლაბორაციო ის ჯილდო MTV ვიდეო მუსიკალური დაჯილდოეზე. 

 2017–2018: Reputation 
ალტ=Taylor Swift Reputation Tour31.jpg|მინი|ტეილორი Reputation-ს ტურნეს დროს
2017 წლის აგვისტოში სვიფტმა წარმატებით უჩივლა დევიდ მიულერს, მას შემდეგ რაც მან ტეილორს სექსუალური შეურაცჰყოფა მიაყენა. ტეილორმა მიულერის სამსახურიდან გათავისუფლება ითხოვა, მიულერმა კი მომღერალს უჩივლა ტყუილისა და სამსახურიდან გათავისუფლების გამო და ფული მოითხოვა. ამის საპასუხოდ სვიფტმა სიმბოლური ერთი დოლარი მოითხოვა. ნაფიცმა მსაჯულებმა უარი თქვეს მიულერის პრეტენზიებზე და გადაწყვეტილება მიიღეს სვიფის სასარგებლოდ. "Taylor Swift wins court case". CNN. Archived from the original on August 19, 2017. Retrieved August 20, 2017. ამის შემდეგ სვიფტმა გაასუფთავა მისი სოციალური ქსელის ანგარიშები და გამოუშვა "Look What You Made Me Do", როგორც მეექვსე ალბომის, რეპუტაციის წამყვანი სინგლი. სინგლი ლიდერობდა ჩარტებში ავსტრალიაში, ირლანდიაში, ახალ ზელანდიასა და აშშ-ში."Taylor Swift at Nos. 1 & 4 on Billboard Hot 100, as Cardi B Moves Up to No. 2".  Billboard. September 11, 2017. Archived from the original on September 21, 2017. Retrieved October 30, 2017

რეპუტაცია გამოვიდა 2017 წლის 10 ნოემბერს. მისი დებიუტი შედგა Billboard 200-ში პირველ ადგილზე პირველი კვირის გაყიდვებით 1.21 მილიონი ასლით. პირველი კვირის მსოფლიო გაყიდვებმა კი შეადგინა ორი მილიონი ასლი."Taylor Swift Schools the Music Industry Once Again, While Streaming Services Wring Their Hands".  Billboard. Archived from the original on November 30, 2017. Retrieved December 2, 2017. 2018 წლისთვის ალბომის 4,5 მილიონზე მეტი ეგზემპლარი გაიყიდა. ალბომს ასევე ჰქონდა სამი საერთაშორისო სინგლი, მათ შორის აშშ-ის ხუთეულში შესული "... Ready for it?" და ორი აშშ ტოპ 20 სინგლი - "End Game" (რომელშიც მონაწილეობენ ედ შირანი და რეპერი Future) და "Delicate".

რეპუტაციის სტადიონის ტურნე მიმდინარეობდა 2018 წლის მაისიდან ნოემბრამდე. აშშ-ში ტურნეს შემოსავალმა შეადგინა 266.1 მლნ აშშ დოლარი და სალაროებში გაყიდა ორ მილიონზე მეტი ბილეთი. ამით მომღერალმა მოხსნა რეკორდი ყველაზე შემოსავლიანი ჩრდილოეთ ამერიკის საკონცერტო ტურნისა ისტორიაში. მსოფლიოს მასშტაბით, ტურნეს შემოსავალმა 345,7 მილიონი დოლარი შეადგინა."Taylor Swift Closes Reputation Stadium Tour with $345 Million". Billboard. Archived from the original on December 9, 2018. Retrieved December 22, 2018.

2018 წლის 31 დეკემბერს, სვიფტმა გამოუშვა რეპუტაციის სტადიონის ტურნეს თანმხლები საკონცერტო ფილმი Netflix-ზე."Taylor Swift's 'Reputation' Hits Netflix: Twitter Reacts".  Billboard. Archived from the original on January 4, 2019. Retrieved June 16, 2019.

რეპუტაცია ნომინირებული იყო საუკეთესო პოპ ვოკალური ალბომისთვის 2019 წელს, გრემის 61-ე დაჯილდოებაზე. 2018 წლის ამერიკული მუსიკალური დაჯილდოების დროს, სვიფტმა მოიგო ოთხი ჯილდო, მათ შორის წლის შემსრულებელი და ფავორიტი პოპ / როკის ქალი შემსრულებელი. 2018 წლის AMA-ს შემდეგ, სვიფტმა ჯამში 23 ჯილდო მოიპოვა და გახდა ყველაზე მეტის ჯილდოს მფლობელი ქალი მუსიკოსი AMA-ს ისტორიაში, რეკორდი, რომელსაც მანამდე უიტნი ჰიუსტონი ფლობდა.

 2018–2020: Lover 
მინი|სვიფტი 2019 წელს
რეპუტაცია იყო სვიფტის ბოლო ალბომი, რომელიც მომღერალმა ლეიბლ Big Machine Records-ის ქვეშ გამოუშვა. 2018 წლის ნოემბერში მან ხელი მოაწერა ახალ გარიგებას Uiversal Music Group-თან; 

სვიფტმა გამოუშვა მეშვიდე სტუდიური ალბომი Lover, 2019 წლის 23 აგვისტოს."Stream Taylor Swift's New Album, 'Lover'".  NPR. Retrieved September 10, 2019. პირველ კვირაშ ალბომის რვაასი ათასზე მეტი ასლი გაიყიდა და მისი დებიუტი შედგა პირველ ადგილზე Billboard 200-ში. ალბომიდან 18 სიმღერის დებიუტი შედგა Billboard Hot 100-ში იმავე კვირაში, რაც ქალი არტისტის მიერ ყველაზე  მეტი სიმღერის დებიუტია ერთდროულად. წამყვანი სინგლის "Me!"-ს დებიუტი შედგა მე-100 ადგილზე Billboard Hot 100-ში და ერთი კვირის შემდეგ მეორე ადგილზე გავიდა, რაც ჩარტის ისტორიაში ყველაზე დიდი ერთკვირიანი ნახტომია. Lover- ის სხვა სინგლები იყო აშშ-ის ტოპ -10 სინგლი "You Need to Calm Down" და "Lover", ასევე აშშ-ის ტოპ -40 სინგლი "The Man".

Lover იყო მსოფლიოში 2019 წელს ყველაზე გაყიდვადი სტუდიური ალბომი, რომლის გაყიდვაც 3.2 მილიონი იყო. ალბომმა მოიპოვა მრავალი ნომინაცია, მათ შორის სამი გრემის 62-ე დაჯილდოებაზე 2020 წელს. 2019 წლის MTV ვიდეო მუსიკის დაჯილდოებაზე, "Me!"-მ მოიგო საუკეთესო ვიზუალური ეფექტების ჯილდო, ხოლო  "You Need to Calm Down"-მ მოიგო წლის ვიდეო. სვიფტი იყო პირველი ქალი და საერთო ჯამში მეორე არტისტი, რომელმაც მოიგო წლის ვიდეო ვიდეოსთვის, რომლის რეჟისორიც თვითონ იყო."12 Records That Were Set at the 2019 VMAs".  Billboard. Retrieved January 11, 2020. სვიფტმა ექვსი ჯილდო მოიპოვა 2019 წლის ამერიკული მუსიკალური დაჯილდოებაზე. ამ ცერემონიაზე ტეილორს გადაეცა ათწლეულის არტისტის ჯილდო.

სვიფტმა ითამაშა ბომბალურინა ენდრიუ ლოიდ ვებერის ფილმის ადაპტაციაში Cats (2019). მან ჩაწერა სიმღერა სახელწოდებით "Beautiful Ghosts" ფილმისთვის რომელიც გრემიზე იყო ნომინირებული.

მომღერლის დოკუმენტურნე ფილმის Miss Americana, პრემიერა შედგა 2020 წლის სანდენსის კინოფესტივალზე და გამოვიდა Netflix-ზე, 2020 წლის 31 იანვარს."Taylor Swift 'Miss Americana' Netflix Doc Has a Release Date & We're So Ready for It". Billboard. Retrieved January 19, 2020. 2020 წლის თებერვალში სვიფტმა გააფორმა ექსკლუზიური გლობალური საგამომცემლო შეთანხმება Universal Music Publishing Group-თან, მას შემდეგ, რაც ვადა გაუვიდა 16 წლის კონტრაქტს Sony / ATV Music Publishing-თან. 

2019 წელს სვიფტმა საჯარო დავა დაიწყო მენეჯერ სკუტერ ბრაუნთან და მის ყოფილ ლეიბლთან Big Machine-სთან. სვიფტმა განაცხადა, რომ მას თავისი ნაშრომების ყიდვას წლების განმავლობაში ცდილობდა, მაგრამ ლეიბლმა ამის უფლება არ მისცა. 2020 წლის ოქტომბერში ბრაუნმა გაყიდა სვიფტის კატალოგი, ვიდეო და ნამუშევრები Shamrock Holdings-თან $ 300 მილიონად. სვიფტმა თავისი ძველი კატალოგის თავიდან ჩაწერა მასზე სალიცენზიო უფლებების მოპოვების მიზნით დაიწყო 2020 წლის ნოემბერში.

 2020–დღემდე: Folklore, Evermore და ძველი კატალოგის ხელახალი ჩანაწერი 
2020 წელს სვიფტმა გამოუშვა ორი ალბომი, ამჯერად მომღერალმა ფანებს ინდი-ფოლკ ალბომები შესთავაზა. პირველი, მისი მერვე სტუდიური ალბომი ,,ფოლკლორი" გამოვიდა 24 ივლისს. მეორე კი მისი მეცხრე სტუდიური ალბომი Evermore, გამოვიდა 11 დეკემბერს. ორივე ალბომს დიდი წარმატება ხვდა წილად. ალბომები ტეილორმა აარონ დესნერთან და ჯეკ ანტონოფთან ერთად დაწერა.

აშშ-ში, ფოლკლორსა და Evermore-ს სამ-სამი სინგლი ჰქონდა, თუმცა ოფიციალური აქედან მხოლოდ ერთია რადგან დანარჩენი ორი მხოლოდ რადიოში იქნა გაგზავნილი. ფოლკლორის სინგლებია "Cardigan", "Betty" და "Exile" (ბონ აივერის მონაწილეობით); Evermore-ის სინგლებია "Willow", "No Body, No Crime" (ჰაიმის მონაწილეობით) და "Coney Island" (ნაციონალის მონაწილეობით); 
წამყვანი სინგლები თითოეული ალბომიდან იყო "Cardigan" და "Willow", რომელთა დებიუტი შედგა Billboard Hot 100-ში პირველ ადგილზე. ალბომების დებიუტი კი Billboard 200-ში პირველ ადგილზე შედგა, რითაც სვიფტი გახდა პირველი შემსრულებელი, რომელმაც დებიუტი ჰქონდა აშშ-ს სინგლებისა და ალბომების ჩარტებში ერთდროულად პირველ ადგილზე."Taylor Swift's 'Willow' Debuts at No. 1 on Billboard Hot 100".Billboard. December 21, 2020. Retrieved February 18, 2021. ფოლკლორს პირველ დღეს ჰქონდა 80 მილიონზე მეტი სთრიმი Spotify-ზე, რითაც ტეილორმა მოხსნა რეკორდი ალბომის პირველი დღის ყველაზე მეტი სთრიმისა. ეს იყო 2020 წელს ყველაზე გაყიდვადი ალბომი აშშ-ში. ფოლკლორმა რვა კვირა გაატარა Billboard 200-ის პირველ ადგილზე. 2021 წლის იანვრისთვის ალბომის 1,2 მილიონი ასლი გაყიდა.

25 ნოემბერს სვიფტმა გამოაქვეყნა საკუთარი რეჟისორული ფილმი ,,ფოლკლორი: გრძელი ტბის სტუდიის სესიები". 2020 წლის ამერიკულ მუსიკალურ დაჯილდოებაზე, სვიფტმა მოიგო სამი ჯილდო. მან მიიღო ექვსი ნომინაცია გრემის 63-ე დაჯილდოებაზე და მოიგო წლის ალბომის ჯილდო რითაც გახდა პირველი ქალი რომელმაც ეს ჯილდო მესამედ მოიგო. "Taylor Swift Becomes First Woman to Win Album of the Year Grammy Three Times". 

Variety. Retrieved March 15, 2021.

ტეილორის კატალოგის პირველი ხელახალი ჩანაწერი Fearless (Taylor's Version) გამოვიდა 2021 წლის 9 აპრილს. მისი დებიუტი შედგა ნომერ პირველ ადგილზე აშშ-ში რითაც გაუსწრო მაიკლ ჯექსონს ჩარტში პირველ ადგილზე ყველაზე მეტი კვირის გატარებისთვის. "Taylor Swift's Re-Recorded 'Fearless' Album Debuts at No. 1 on Billboard 200 Chart With Year's Biggest Week".  Billboard. Retrieved April 19, 2021. მას წინ უძღოდა "Love Story (Taylor's Version)", მისი 2008 წლის სინგლის ხელახალი ჩანაწერი და ორი ახალი ტრეკი "You All Over Me" მარენ მორისთან ერთად და "Mr. Perfectly Fine"."Taylor Swift Details Re-Recorded Album Fearless (Taylor's Version)". 

Pitchfork. Retrieved February 11, 2021. "Taylor Swift Shares New 'Fearless' Track, "Mr. Perfectly Fine"". Nylon. Retrieved April 7, 2021. 

2021 წლის მაისში, სვიფტს მიენიჭა Global Icon-ის ჯილდო Brit Awards-ის მიერ, რითაც გახდა პირველი ქალი რომელმაც ეს ჯილდო მიიღო,"Taylor Swift to receive BRITs Global Icon award".Official Charts Company. May 9, 2021. Retrieved May 10, 2021. ხოლო მოგვიანებით მან მიიღო მუსიკალური გამომცემელთა ეროვნული ასოციაციის მიერ შექმნილი Songwriter Icon award მუსიკაში მისი გავლენისთვის."NMPA to honor Taylor Swift with Songwriter Icon Award among other 2021 annual meeting honorees". National Music Publishers' Association. May 24, 2021. Retrieved May 24, 2021. 

სვიფტი არის დევიდ ო. რასელის მომავალი ფილმის - Canterbury Glass ქასთში, რომლის გადაღებებიც მიმდინარეობდა 2021 წლის იანვრიდან მარტამდე."Taylor Swift Set for David O. Russell Movie". The Hollywood Reporter. Retrieved June 1, 2021. 18 ივნისს, სვიფტმა დაანონსა მისი 2012 წლის ალბომის Red-ის თავიდან ჩაწერილი ვერსია - Red (Taylor's Version). იმავე თვის ბოლოს ცნობილი გახდა, რომ სვიფტი მონაწილეობდა Big Red Machine-ის ალბომის How Long Do You Think It's Gonna Last? ორ ტრეკში, "Renegade" და "Birch". "Big Red Machine announce new album, featuring two Taylor Swift cameos". NME. Retrieved June 30, 2021. სვიფტმა გამოუშვა ,,Wildest Dreams (Taylors Version)" 2021 წლის 17 სექტემბერს, რაც TikTok-ის ჰიტი გახდა."Swifties Are Freaking Out About 'Wildest Dreams (Taylor's Version),' But Wonder 'What Era Are We In?'".  Billboard. Retrieved September 18, 2021. სვიფტის ძველი კატალოგის მეორე ხელახალი ჩანაწერი, Red (Taylor's Version) გამოვიდა 2021 წლის 12 ნოემბერს."Red (Taylor's Version): Release date, tracklist and why Taylor Swift is rerecording her albums". CNET. Retrieved October 30, 2021. 13 ნოემბერს კი გამოვიდა მოკლემეტრაჟიანი ფილმი All Too Well, რომელშიც მონაწილეობენ სეიდი სინქი და დილან ო'ბრაიენი.Willman, Chris (November 5, 2021). "Taylor Swift Enlists Sadie Sink, Dylan O'Brien for 'All Too Well' Short Film".  Variety. Retrieved November 5, 2021.

 ფილმოგრაფია 
{| class="wikitable" 
|- style="text-align:center;"
! style="background: #B0C4DE;" | წელი
! style="background: #B0C4DE;" | ფილმი/სატელევიზიო შოუ
! style="background: #B0C4DE;" | როლი
! style="background: #B0C4DE;" | შენიშვნები
|-
| 2007
| America's Got Talent (season 2)
| თვითონ
| Guest; Episode: Season 2 Finale
|-
| rowspan=5 | 2009
| Jonas Brothers: The 3D Concert Experience
| თვითონ
| Cameo
|-
| CSI: Crime Scene Investigation
| Haley Jones
| Episode: "Turn, Turn, Turn"
|-
| Hannah Montana: The Movie
| Girl Singing at the Barn
| Cameo
|-
| Saturday Night Live
| თვითონ
| Host/Musical Guest
|-
|Dancing with the Stars
|თვითონ
|Guest; Episode: Week 6 results 
|-
| rowspan=3 | 2010
| Valentine's Day
| Felicia
| Movie acting debut
|-
| Taylor Swift: Journey to Fearless
| თვითონ
| Main Role
|-
|Dancing with the Stars
| თვითონ
| Guest; Episode: 200th episode 
|-
| 2012
| The Lorax
|  Audrey
| Voice only
|-
| 2012
| Bruno the Robot| Various
| Voice only PBS KIDS series|-
|2019
|Cats
|Bombalurina
|Role
|-
|2019
|Miss Americana|თვითონ
|Main Role
|-
|2020
|Folklore: The Long Pond Studio Sessions 
|თვითონ
|Main Role
|-
|2021
|Canterbury Glass|TBA
|TBA
|-
|2021
|All Too Well: The Short Film|თვითონ
|რეჟისორი/მეორეხარისხოვანი
|}

 დისკოგრაფია 

სტუდიური ალბომები
 Taylor Swift (2006)
 Fearless (2008)
 Speak Now (2010)
 Red (2012)
 1989 (2014)
 Reputation (2017)
 Lover (2019)
 Folklore (2020)Evermore (2020)
 Midnights (2022)
 The Tortured Poets Department (2024)
 The Life of a Showgirl (2025)

ხელახლა ჩაწერილი ალბომები

 Fearless (Taylor's Version) (2021)
 Red (Taylor's Version) (2021)
 Speak Now (Taylor's Version) (2023)
 1989 (Taylor's Version)'' (2023)

 ტურნეები 
 Fearless Tour (2009–2010)
 Speak Now World Tour (2011–2012)
 The Red Tour (2013–2014)
 The 1989 World Tour (2015)
 Reputation Stadium Tour (2018)
 The Eras Tour (2023–2024)

 ჯილდოები 

 რესურსები ინტერნეტში 


 [ ტეილორ სვიფტი] საიტზე Allmusic


 სქოლიო 

კატეგორია:დაბადებული 13 დეკემბერი
კატეგორია:დაბადებული 1989
კატეგორია:ამერიკელი მომღერლები
კატეგორია:ამერიკელი მსახიობები
კატეგორია:ამერიკელი ქანთრის მუსიკოსები
კატეგორია:ქანთრის მუსიკოსები
კატეგორია:რეჟისორები ანბანის მიხედვით
კატეგორია:ცოცხალი ადამიანები